**Príloha č. 3 Zmluva o dielo**

**ZMLUVA O DIELO č. ...../.......**

uzavretá na základe výsledku verejného obstarávania podľa § 56 zákona č. 343/2015 Z.z. o verejnom obstarávaní a o zmene a doplnení niektorých zákonov v znení neskorších predpisov a podľa §536 a nasl. zákona NR SR č. 513/1991 Zb. (Obchodného zákonníka) v znení neskorších predpisov

# I. Zmluvné strany

###### OBJEDNÁVATEĽ:

###### Obchodné meno: Univerzitná nemocnica Martin

Sídlo: Kollárova 2, 036 59 Martin

V zastúpení: MUDr. Dušan Krkoška, PhD., MBA – generálny riaditeľ

 doc. MUDr. Dalibor Murgaš, PhD., MHA – medicínsky riaditeľ

 Ing. Stanislav Škorňa, MBA – ekonomický riaditeľ

V mene organizácie sú oprávnení konať najmenej dvaja členovia štatutárneho orgánu spoločne.

IČO: 00 365 327

DIČ: 2020598019

IČ DPH: SK2020598019

Bankové spojenie: Štátna pokladnica

Číslo účtu: 7000281377/8180

IBAN: IBAN SK84 8180 0000 0070 0028 1377

BIC/SWIFT: SPSRSKBAXXX

(ďalej len „**Objednávateľ**“)

###### ZHOTOVITEĽ:

###### Obchodné meno: ...............................................................

Sídlo: ...................................................................

V zastúpení: ...................................................................

IČO: ...............................................................

DIČ: ...............................................................

IČ DPH: ...............................................................

Bankové spojenie: ...............................................................

Číslo účtu: ...............................................................

IBAN: ...............................................................

BIC/SWIFT: ...............................................................

Zápis v Obchodnom registri Okresného súdu ................, oddiel...................., vložka č. ...................

(ďalej len „**Zhotoviteľ**“)

objednávateľ a zhotoviteľ ďalej spoločne aj *„zmluvné strany“* alebo jednotlivo

*„zmluvná strana“*

Zmluvné strany uzatvárajú Zmluvu o dielo na dodávku predmetu zmluvy „Vybavenie Spoločných operačných sál a JIS pavilónu 4/3 UNM – Nábytok a súvisiace vybavenie: Pojazdné vozíky na použité prádlo nožné otváranie“ (ďalej len „zmluva“), ktorej obstaranie je v súlade so zákonom č. 343/2015 Z.z. o verejnom obstarávaní a o zmene a doplnení niektorých zákonov v znení neskorších predpisov.

# II. Predmet zmluvy

* 1. Zhotoviteľ sa zaväzuje, že v súlade s Výzvou na predkladanie ponúk v rámci verejného obstarávania s názvom „Vybavenie Spoločných operačných sál a JIS pavilónu 4/3 UNM – Nábytok a súvisiace vybavenie: Pojazdné vozíky na použité prádlo nožné otváranie“ a za podmienok dohodnutých v tejto zmluve, vo vlastnom mene a na vlastnú zodpovednosť dodá objednávateľovi nábytok v špecifikácii podľa **Prílohy č. 1**, ktorá tvorí neoddeliteľnú súčasť tejto zmluvy. Súčasťou dodania nábytku je aj montáž, doprava na miesto určenia, odskúšanie funkčnosti a prevádzkyschopnosti dodaného tovaru, odovzdanie návodov na údržbu v slovenskom/českom jazyku, zabezpečenie záručného servisu a ďalších nákladov, ktoré sa môžu vyskytnúť v súvislosti s plnením predmetu zmluvy (ďalej aj „predmet zmluvy“ alebo „nábytok“).
	2. Zhotoviteľ sa na základe tejto zmluvy zaväzuje dodať objednávateľovi predmet zmluvy a vykonať činnosti podľa bodu 2.1 tejto zmluvy, previesť na objednávateľa vlastnícke právo k predmetu zmluvy. Súčasne sa zaväzuje objednávateľ prevziať predmet zmluvy a zaplatiť zaň zmluvne dohodnutú cenu podľa článku III tejto zmluvy.

# III. Cena za dielo

* 1. Celková cena je dohodnutá zmluvnými stranami v súlade so zákonom č. 18/1996 Z. z. o cenách v znení neskorších predpisov, pričom celková cena diela je dohodnutá ako maximálna nasledovne:

............................. Eur vrátane DPH

(slovom: ......................................................................................................€)

Cena za dielo predstavuje:

Cena za celý predmet zákazky v € bez DPH: ..........................

Sadzba DPH v %: ..........................

Cena za celý predmet zákazky v € s DPH: ..........................

(slovom........................................................................................................ €)

v špecifikácii podľa Prílohy č. 1, ktorá tvorí neoddeliteľnú súčasť tejto zmluvy (ďalej aj „predmet zmluvy“).

* 1. V cene podľa bodu 3.1 tejto zmluvy je zahrnutá cena za celý predmet zmluvy vrátane DPH v súlade s platnými predpismi, vrátane dodania a montáže nábytku, dopravy na miesto určenia, odskúšania funkčnosti a prevádzkyschopnosti dodaného tovaru, odovzdania návodov na údržbu v slovenskom/českom jazyku, zabezpečenia záručného servisu a ďalších nákladov, ktoré sa môžu vyskytnúť v súvislosti s plnením predmetu zmluvy. K uvedenej cene nie je oprávnený účtovať zhotoviteľ žiadne ďalšie poplatky ani príplatky.
	2. Neoddeliteľnou súčasťou Zmluvy je Príloha č. 1 špecifikácia parametrov predmetu zmluvy vrátane kalkulácie zmluvnej ceny.

# IV. Miesto a termín plnenia

* 1. Miesto plnenia predmetu zmluvy je: Univerzitná nemocnica Martin, Klinika všeobecnej, viscerálnej a transplantačnej chirurgie, Kollárova 2, 036 59 Martin, pavilón: pracoviská spoločných operačných sál a jednotky intenzívnej starostlivosti v pavilóne 4/3.
	2. Zhotoviteľ sa zaväzuje, že predmet zmluvy v rozsahu cenovej špecifikácie diela zrealizuje do ..................... (*uchádzač doplní, max. do 12 týždňov*) týždňov od nadobudnutia účinnosti tejto zmluvy. Podmienkou splnenia tohto záväzku je pripravenosť priestorov. Pripravenosťou priestorov sa rozumejú miestnosti s riadne ukončenými stavebnými prácami, dostatočne osvetlené, vykurované, s optimálnou vlhkosťou pre inštaláciu nábytku. Zároveň bude objekt a všetky vnútorné komunikačné priestory prístupné pre nerušenú prepravu a montáž interiérových prvkov. Elektrickú energiu a sociálne priestory poskytne objednávateľ bez nároku na platenie.
	3. V prípade, že priestory v dohodnutom termíne nebudú pripravené na montáž interiérových prvkov (vlhkosť prostredia, prebiehajúce stavebné a iné úpravy priestoru, príp. iné skutočnosti znemožňujúce montáž), termín plnenia sa určí po vzájomnej dohode zhotoviteľa a objednávateľa. Po dobu meškania objednávateľa s poskytnutím spolupôsobenia nie je zhotoviteľ v omeškaní so splnením povinnosti dodať predmet zmluvy v dojednanom termíne.

# V. Fakturácia

* 1. Faktúra za dodanie predmetu zmluvy bude zhotoviteľom vystavená po dokončení a písomnom odovzdaní a prevzatí diela. Predávajúci je povinný vystaviť faktúru za dodávku tovaru do 15 dní odo dňa jeho riadneho dodania, najneskôr do piateho pracovného dňa v mesiaci, nasledujúceho po mesiaci, v ktorom bol predmet zmluvy dodaný. Splatnosť faktúry bude 60 dní od jej doručenia objednávateľovi. Pri pochybnostiach sa má za to, že faktúra bola doručená na 3. deň od jej odoslania zhotoviteľom. Vo faktúre objednávateľ zníži uhradenú čiastku o zádržné, ktoré uvoľní po splnení podmienok uvedených v bode 5.5 tejto zmluvy.
	2. Faktúra musí obsahovať náležitosti daňového dokladu v zmysle zákona č. 222/2004 Z. z.o dani z pridanej hodnoty v znení neskorších predpisov, a to najmä:
		1. označenie zhotoviteľa a objednávateľa (obchodné meno, sídlo, IČO, DIČ, IČ DPH),
		2. číslo faktúry,
		3. deň vystavenia faktúry, deň splatnosti a deň zdaniteľného plnenia,
		4. označenie peňažného ústavu a číslo účtu zhotoviteľa a objednávateľa,
		5. druh tovaru, mernú jednotku a množstvo,
		6. jednotkovú cenu tovaru bez DPH,
		7. celkovú cenu bez DPH,
		8. sadzbu DPH a výšku DPH,
		9. celkovú fakturovanú sumu s DPH,
		10. pečiatku a podpis oprávnenej osoby.
	3. V prípade, že faktúra nebude obsahovať náležitosti uvedené v bode 5.2 tejto zmluvy, objednávateľ je oprávnený vrátiť ju zhotoviteľovi na doplnenie alebo opravu. V takomto prípade plynie lehota splatnosti odo dňa doručenia opravenej alebo doplnenej faktúry objednávateľovi.
	4. Dátumom úhrady je dátum pripísania fakturovanej čiastky na účet zhotoviteľa, pokiaľ sa zmluvné strany nedohodnú inak.
	5. Objednávateľ zadrží 2 % z ceny diela s DPH po dobu 24 mesiacov odo dňa odovzdania a prevzatia diela za účelom zabezpečenia záväzku zhotoviteľa odstrániť vady v záručnej dobe. Objednávateľ po uplynutí tejto lehoty uhradí zhotoviteľovi zadržanú čiastku v plnej výške, ak nebolo využité právo objednávateľa uhradiť náklady odstraňovania vád diela treťou stranou podľa bodu 5.5. tejto zmluvy.

# VI. Kvalitatívne a dodacie podmienky

* 1. Zhotoviteľ prehlasuje, že si je vedomý, že nábytok dodávaný na základe tejto zmluvy je určený pre zdravotnícke zariadenie, teda do prevádzky náročnej na čistotu prostredia a bude ho nutné pravidelne čistiť a dezinfikovať chemickými prípravkami.
	2. Predmet plnenia sa považuje podľa tejto zmluvy za protokolárne odovzdaný a prevzatý, ak bol zhotoviteľom odovzdaný objednávateľovi bez akýchkoľvek vád a nedorobkov a objednávateľom prevzatý od zhotoviteľa na základe písomného preberacieho protokolu, ktorý je podpísaný oboma zmluvnými stranami (ďalej len „preberací protokol“). Zmluvné strany sa dohodli, že dňom podpisu preberacieho protokolu sa dielo, t.j. príslušný nábytok považuje za dodaný, zmontovaný, odovzdaný zhotoviteľom objednávateľovi a prevzatý objednávateľom od zhotoviteľa.

Za Zhotoviteľa dielo odovzdá: vedúci montážny pracovník

Za Objednávateľa dielo prevezme: určená osoba, ktorá je oprávnená konať v jeho mene na tento účel.

* 1. Zmluvné strany sa dohodli, že objednávateľ nie je povinný prevziať dielo, ak nebolo zhotovené riadne, resp. vykazuje vady a nedorobky. Dielo sa považuje za riadne zhotovené, ak bolo zrealizované bez vád a nedorobkov a spĺňa vlastnosti stanovené všeobecne záväznými právnymi predpismi, touto zmluvou, prílohami zmluvy, v špecifikácii a zadávacích podmienkach objednávateľa, príslušnými slovenskými, európskymi a medzinárodnými technickými normami, ktoré môžu byť k dielu uplatnené. Pre účely vylúčenia pochybností, v prípade kumulatívneho splnenia podmienok podľa tohto bodu zmluvy, môžu zmluvné strany pristúpiť k protokolárnemu odovzdaniu a prevzatiu diela v zmysle tejto zmluvy.
	2. Zhotoviteľ je povinný dodržiavať všetky všeobecne záväzné právne predpisy vzťahujúce sa na vykonanie diela v zmysle tejto Zmluvy, ustanovenia a podmienky stanovené v tejto Zmluve a jej prílohách, v špecifikácii a zadávacích podmienkach objednávateľa. Na kvalitu diela, t. j. dodané výrobky a spracovaný materiál sa vzťahujú príslušné normy a súčasná platná legislatíva Slovenskej republiky.

# VII. Osobitné ujednania

* 1. Zhotoviteľ sa zaväzuje, že bez písomného súhlasu objednávateľa nepostúpi svoje peňažné pohľadávky, ktoré vzniknú z tejto zmluvy iným tretím osobám. Postúpenie pohľadávky zo strany zhotoviteľa tretej osobe bez súhlasu objednávateľa je neplatné. Súhlas objednávateľa je platný len za podmienky, že bol na takýto úkon udelený predchádzajúci súhlas MZ SR. V prípade porušenia tejto povinnosti je zhotoviteľ povinný uhradiť objednávateľovi zmluvnú pokutu vo výške 2 % z istiny pohľadávky. Uvedené sa neuplatní, ak osobitný právny predpis vzťahujúci sa na pohľadávku vyplývajúcu z takejto zmluvy vylučuje možnosť podmieniť postúpenie pohľadávky so súhlasom objednávateľa ako dlžníka.
	2. Zmluvné strany sa dohodli, že zhotoviteľ neprijme vyhlásenie podľa § 303 a nasl. Obchodného zákonníka. V prípade porušenia tejto povinnosti je zhotoviteľ povinný uhradiť objednávateľovi zmluvnú pokutu vo výške 2 % z istiny pohľadávky. Uvedené sa neuplatní, ak osobitný právny predpis vylučuje uzavretie dohody podľa predchádzajúcej vety.
	3. Zhotoviteľ doloží atesty a certifikáty v zmysle platných právnych predpisov pred odovzdaním diela.

# VIII. Záruka za dielo

* 1. Zhotoviteľ poskytuje záruku na každý predmet predmetu zmluvy 24 mesiacov. Na subdodávky sa vzťahuje záruka poskytovaná jednotlivými dodávateľmi, minimálne však 24 mesiacov.
	2. Záručné doby začínajú plynúť odo dňa odovzdania písomného protokolu o odovzdaní a prevzatí diela podpísaného oprávnenými zástupcami obidvoch zmluvných strán.
	3. Zhotoviteľ zodpovedá za to, že predmet tejto zmluvy bude zhotovený podľa podmienok zmluvy riadne a včas. Počas záručnej doby bude mať požadované vlastnosti dohodnuté v tejto zmluve.
	4. Zhotoviteľ sa zaväzuje odstrániť vadu diela uplatnenú objednávateľom bezplatne bez zbytočného odkladu, najneskôr však v lehote do 10 dní od uplatnenia reklamácie.
	5. V prípade, že zhotoviteľ neodstráni reklamované vady v dohodnutej lehote alebo odmietne odstrániť reklamované vady, má objednávateľ právo zabezpečiť odstránenie reklamovaných vád prostredníctvom tretej osoby na náklady zhotoviteľa. Na úhradu nárokov tretej osobe pri odstraňovaní vád týmto spôsobom sa použije zadržaná čiastka v zmysle bodu 5.5 tejto zmluvy.
	6. Zhotoviteľ nezodpovedá za škody spôsobené po riadnom odovzdaní a ukončení diela zapríčinené inou osobou, prípadne neodborným a nešetrným zaobchádzaním.

# IX. Subdodávatelia a osobitné povinnosti zhotoviteľa

* 1. Zhotoviteľ pri plnení predmetu zmluvy špecifikovaného v čl. II tejto zmluvy využije subdodávateľov uvedených v prílohe č. 2 tejto zmluvy – Identifikácia subdodávateľov.
	2. K zmene subdodávateľa môže dôjsť len po odsúhlasení zmeny objednávateľom. Zhotoviteľ je povinný najneskôr desať kalendárnych dní pred dňom, ktorý predchádza dňu, v ktorom nastane zmena subdodávateľa, písomne oznámiť objednávateľovi zámer zmeny subdodávateľa s uvedením identifikačných údajov subdodávateľa. Objednávateľ zašle písomné stanovisko (súhlas/nesúhlas) zhotoviteľovi bez zbytočného odkladu. Schválený bude každý subdodávateľ, ktorý bude riadne identifikovaný v zmysle bodu 9.1, bude ním predložené vyhlásenie o detailnom oboznámení sa s predmetom zákazky a podmienkami jeho plnenia, s ktorými bude bezvýhradne súhlasiť a bude zapísaný v Registri partnerov verejného sektora, ak mu táto povinnosť vyplýva zo zákona č. 315/2016 Z. z. v platnom znení.
	3. Zhotoviteľ sa zaväzuje na požiadanie objednávateľa predložiť mu všetky zmluvy, ktoré má uzavreté so subdodávateľmi.
	4. Využitím subdodávateľov nie je dotknutá zodpovednosť zhotoviteľa za plnenie predmetu zmluvy. Zhotoviteľ je plne zodpovedný za výkony, opomenutia alebo zlyhania svojich subdodávateľov rovnako ako za svoje vlastné dodávky.
	5. Zhotoviteľ a  subdodávatelia sú povinní byť počas trvania tejto zmluvy zapísaní v Registri partnerov verejného sektora (ďalej len „register“), ak im táto povinnosť vyplýva zo zákona č. 315/2016 Z. z. v platnom znení.
	6. V prípade, ak objednávateľ zistí, že subdodávateľ nie je zapísaný v registri, vyzve zhotoviteľa na odstránenie tohto protiprávneho stavu a určí mu primeranú lehotu, ktorá nesmie byť kratšia ako 15 kalendárnych dní, aby zabezpečil, aby si subdodávateľ splnil povinnosť byť v tejto lehote zapísaný do registra alebo aby zhotoviteľ navrhol v súlade s bodom 9.2 tejto zmluvy zmenu subdodávateľa, ktorý spĺňa podmienku zápisu v registri.

# X. Sankcie

* 1. Zhotoviteľ zaplatí Objednávateľovi zmluvnú pokutu vo výške 0,05 % z celkovej ceny diela za každý deň omeškania s odovzdaním diela.
	2. Zmluvné strany sa dohodli, že ak je objednávateľ v omeškaní s úhradou ceny za dielo, zhotoviteľ si môže uplatniť úrok z omeškania z neuhradenej sumy v súlade s nariadením vlády č. 21/2013 Z. z. v platnom znení.
	3. Ak si subdodávatelia zhotoviteľa nesplnia povinnosť byť zapísaní v Registri partnerov verejného sektora (ďalej len „register“), zhotoviteľ zaplatí objednávateľovi zmluvnú pokutu vo výške 100,- € za každý aj začatý deň porušenia tejto povinnosti a za každého subdodávateľa, ktorý túto povinnosť porušil.
	4. Ak registrujúci orgán rozhodne o výmaze zhotoviteľa z registra podľa ust. § 12 zákona č. 315/2016 Z. z. v platnom znení, ak registrujúci orgán uloží pokutu za nesplnenie povinnosti podať návrh na zápis zmeny zapísaných údajov týkajúcich sa konečného užívateľa výhod v zákonnej lehote alebo za porušenie zákazu vykonávať úkony oprávnenej osoby z dôvodu jej vylúčenia alebo ak v registri nie je zapísaná oprávnená osoba dlhšie ako 30 kalendárnych dní a objednávateľ z dôvodu ekonomickej výhodnosti nevyužil právo odstúpiť od zmluvy, zhotoviteľ zaplatí objednávateľovi zmluvnú pokutu vo výške 10 000,- €.
	5. Ak zo strany zhotoviteľa, resp. subdodávateľa nie je splnená povinnosť podľa § 11 ods. 2 zákona č. 315/2016 Z. z. v platnom znení alebo ak v registri nemá zapísanú oprávnenú osobu dlhšie ako 30 kalendárnych dní, nie je objednávateľ ako účastník zmluvy v omeškaní, ak z tohto dôvodu nebude plniť, čo mu ukladá zmluva.
	6. Ustanovenia bodov 10.3 – 10.5 tejto zmluvy sa vzťahujú len na zhotoviteľa, resp. subdodávateľa, ktorí majú povinnosť byť zapísaní v registri partnerov verejného sektora v súlade so zákonom č. 315/2016 Z. z. v znení neskorších predpisov.
	7. Zmluvné strany sa dohodli, že ak zhotoviteľ neodstráni vady resp. nedorobky diela, príslušného nábytku v súlade s čl. VIII tejto zmluvy, je povinný uhradiť zmluvnú pokutu vo výške 100 eur za každý deň omeškania s odstraňovaním vád.
	8. Zmluvná pokuta je splatná do 15 dní odo dňa doručenia žiadosti o jej úhradu zhotoviteľovi.
	9. Uplatnením zmluvnej pokuty a sankcií nie je dotknutý nárok na náhradu škody, ktorú svojim konaním, nekonaním spôsobil objednávateľovi zhotoviteľ. Ukončením zmluvného vzťahu nie je dotknuté právo na náhradu škody a uplatnenia si zmluvnej pokuty. Zmluvné strany sa dohodli, že ustanovenie o zmluvnej pokute zostáva v platnosti aj po uplynutí platnosti tejto zmluvy.

# Čl. XI. Skončenie zmluvy

* 1. Táto Zmluva zaniká:

11.1.1 písomnou dohodou zmluvných strán ku dňu podpisu dohody alebo k inému dňu, na ktorom sa zmluvné strany dohodnú;

11.1.2 odstúpením z dôvodov upravených v zákone alebo v zmluve, pričom odstúpením od zmluvy zmluva zaniká, keď je prejav vôle ukončiť platnosť zmluvy doručený druhej zmluvnej strane, pokiaľ v oznámení o odstúpení nie je ustanovený iný dátum skončenia zmluvy;

11.1.3 písomnou výpoveďou aj bez uvedenia dôvodu.

V prípade skončenia tejto zmluvy výpoveďou, skončí zmluva uplynutím výpovednej doby, ktorá je jeden mesiac, pričom výpovedná doba začína plynúť v prvý deň kalendárneho mesiaca nasledujúceho po doručení výpovede.

* 1. Zhotoviteľ je oprávnený od tejto zmluvy odstúpiť v prípadoch uvedených v zákone (zákon č. 513/1991 Zb. – Obchodný zákonník, zákon č. 343/2015 Z.z. o verejnom obstarávaní, príp. iné) a vtedy, ak objednávateľ bezdôvodne neprevezme včas a riadne poskytnuté plnenie.
	2. Objednávateľ je oprávnený odstúpiť od zmluvy v prípadoch uvedených v zákone (zákon č. 513/1991 Zb. – Obchodný zákonník, zákon č. 343/2015 Z.z. o verejnom obstarávaní, príp. iné) alebo ak má dodávka podstatné vady alebo v prípade, ak je zhotoviteľ v omeškaní s plnením povinnosti podľa tejto zmluvy viac ako 10 dní s dohodnutým termínom plnenia.
	3. Objednávateľ je tiež oprávnený odstúpiť od zmluvy:

11.4.1 ak zhotoviteľ, resp. jeho subdodávatelia a subdodávatelia podľa osobitného predpisu neboli v čase uzavretia zmluvy zapísaní v registri alebo ak boli počas trvania zmluvy vymazaní z registra partnerov verejného sektora,

11.4.2 ak si subdodávatelia, ktorí musia byť zapísaní v registri ani v dodatočne primeranej lehote určenej objednávateľom nesplnia povinnosť byť zapísaní v registri alebo ak dôjde k ich výmazu z registra počas trvania zmluvy,

11.4.3 ak v súlade so zákonom č. 315/2016 Z. z. v platnom znení registrujúci orgán rozhodne o výmaze zhotoviteľa z registra podľa ust. § 12 zákona, ak registrujúci orgán uloží pokutu za nesplnenie povinnosti podať návrh na zápis zmeny zapísaných údajov týkajúcich sa konečného užívateľa výhod v zákonnej lehote alebo za porušenie zákazu vykonávať úkony oprávnenej osoby z dôvodu jej vylúčenia alebo ak v registri nie je zapísaná oprávnená osoba dlhšie ako 30 kalendárnych dní, a to v prípade, ak si objednávateľ z dôvodu ekonomickej výhodnosti neuplatní zmluvnú pokutu tejto zmluvy,

11.4.4 ak sa po uzavretí zmluvy stala konečným užívateľom výhod zhotoviteľa, jeho subdodávateľa alebo subdodávateľa podľa osobitného predpisu osoba podľa § 11 ods. 1 písm. c) zákona o verejnom obstarávaní, a to po uplynutí 30 dní odo dňa, keď táto skutočnosť nastala, ak táto skutočnosť stále trvá.

Vyššie uvedené ustanovenie je objednávateľ oprávnený využiť v prípade, ak zhotoviteľ resp. subdodávateľ má povinnosť byť zapísaní v registri partnerov verejného sektora v súlade so zákonom č. 315/2016 Z. z. v platnom znení.

* 1. Odstúpením od zmluvy nezaniká povinnosť objednávateľa zaplatiť za už dodaný predmet plnenia.
	2. Ukončenie zmluvy môže nastať odstúpením od zmluvy pre podstatné porušenie zmluvných podmienok.
	3. Odstúpenie od zmluvy sa považuje za doručené v deň, kedy druhá zmluvná strana prevzala zásielku obsahujúcu odstúpenie a v prípade, že toto odstúpenie odmietla prevziať alebo jej nebolo doručené z iného dôvodu, považuje sa odstúpenie za doručené v deň kedy sa zásielka vrátila odosielajúcej zmluvnej strane za podmienky, že bola odoslaná a adresu druhej zmluvnej strany uvedenú v zmluve alebo v príslušnom verejnom registri (t.j. v príslušnom obchodnom alebo živnostenskom registri). Uvedené ustanovenie o doručení odstúpenia sa rovnako vzťahuje na doručovanie akýchkoľvek výziev, upomienok, výpovedí a iných písomných prejavov vôle medzi zmluvnými stranami, s výnimkou oznámenia o zmene adresy.

# XII. Záverečné ustanovenia

* 1. Právne vzťahy touto Zmluvou neupravené sa riadia príslušnými ustanoveniami Obchodného zákonníka a iných všeobecne záväzných právnych predpisov.
	2. Pokiaľ niektoré z ustanovení tejto zmluvy je neplatné alebo neúčinné alebo nevynútiteľné, nemá to vplyv na platnosť, účinnosť alebo vynútiteľnosť jej ostatných ustanovení. V  prípade, že niektoré z ustanovení tejto zmluvy je neplatné, alebo sa stane neskôr neplatným alebo neúčinným, zaväzujú sa zmluvné strany, že ho nahradia ustanovením, ktoré najviac zodpovedá ich pôvodnej vôli.
	3. Zmluvné strany sa zaväzujú, že všetky spory, ktoré vzniknú z tejto zmluvy alebo v súvislosti s ňou budú riešené zmierom. Ak nedôjde k vyriešeniu sporu zmierom, spor rozhodne vecne a miestne príslušný súd určený podľa procesných právnych predpisov Slovenskej republiky.
	4. Zmluva je vyhotovená v štyroch rovnopisoch, pričom pre každú zmluvnú stranu sú určené dva rovnopisy.
	5. Zmluvu je možné meniť a dopĺňať len po vzájomnej dohode zmluvných strán formou písomných dodatkov k zmluve, podpísaných štatutárnymi orgánmi obidvoch zmluvných strán.
	6. Zmluvné strany vyhlasujú, že si túto zmluvu prečítali, jej obsahu porozumeli a súhlasia s ním a že zmluvu uzatvárajú slobodne, vážne a bez nátlaku, na znak čoho pripájajú svoje podpisy.
	7. Táto zmluva nadobúda platnosť dňom jej podpísania oboma zmluvnými stranami a účinnosť dňom nasledujúcim po dni jej zverejnenia v Centrálnom registri zmlúv.

Príloha č. 1 zmluvy – Špecifikácia parametrov predmetu zmluvy vrátane kalkulácie zmluvnej ceny

Príloha č. 2 zmluvy – Identifikácia subdodávateľov

V Martine, dňa: ...................... V ......................, dňa: .........................

**Za objednávateľa: Za zhotoviteľa:**

 Meno: ...................................................

 Funkcia: .................................................

Podpis: ................................................. Podpis: ..................................................

Podpis: ................................................

**Príloha č. 1 zmluvy – špecifikácia parametrov predmetu zmluvy vrátane kalkulácie zmluvnej ceny**

**Názov predmetu zákazky:** Vybavenie Spoločných operačných sál a JIS pavilónu 4/3 UNM – Nábytok a súvisiace vybavenie: Pojazdné vozíky na použité prádlo nožné otváranie

**Predmet zákazky musí spĺňať nasledujúce minimálne technické parametre:**

- požaduje sa dodať nový, nepoužívaný a nerepasovaný tovar v súlade s podrobnou sprievodnou dokumentáciou a technickou špecifikáciou predmetu zákazky, ktorá je uvedená v projektovej dokumentácii interiéru

Predmetom zákazky je dodanie a montáž pojazdných vozíkov na použité prádlo s nožným otváraním vrátane dopravy na miesto určenia, odskúšania funkčnosti a prevádzkyschopnosti dodaného tovaru, odovzdania návodov na údržbu v slovenskom/českom jazyku, zabezpečenia záručného servisu a ďalších nákladov, ktoré sa môžu vyskytnúť v súvislosti s plnením predmetu zákazky pre potreby Kliniky všeobecnej, viscerálnej a transplantačnej chirurgie (pracoviská spoločných operačných sál a jednotky intenzívnej starostlivosti v pavilóne 4/3) Univerzitnej nemocnice Martin*.*

|  |  |  |  |
| --- | --- | --- | --- |
| Požadovaný minimálny technický parameter / opis / požadovaná minimálna hodnota | Vlastný návrh na plnenie predmetu zákazky | JC v € bez DPH | Spolu v € bez DPH |
| P.č. | ID | Názov | Rozmery (cm) | ks | Obchodný názov, resp. typové označenie |  |  |  |
| 1. | PV 1 | Pojazdný vozík na použité prádlo nožné otváranie s 1 vrecom | 45 x 49 x 94 (+ - 10%) | 1 |  |  |  |  |
| 2. | PV 2 | Pojazdný vozík na použité prádlo nožné otváranie s 2 vrecami | 89 x 51 x 95 (+ - 10%) | 2 |  |  |  |  |
| 3. | PV 3 | Pojazdný vozík na použité prádlo nožné otváranie s 3 vrecami | 125 x 51 x 95 (+ - 10%) | 1 |  |  |  |  |
|  | **Cena celkom v € bez DPH** |  |
|  | Náklady na dopravu celkom v € bez DPH |  |
|  | Náklady na montáž celkom v € bez DPH |  |
|  | Cena za celý predmet zákazky v € bez DPH |  |
|  | Sadzba DPH v % |  |
|  | **Cena za celý predmet zákazky v € s DPH** |  |

Podrobná sprievodná dokumentácia a technická špecifikácia predmetu zákazky je uvedená v projektovej dokumentácii interiéru.

**Príloha č. 2 zmluvy – Identifikácia subdodávateľov:**

**Subdodávateľ:**

Obchodné meno alebo názov, resp. meno, priezvisko: ......................................................

Sídlo, miesto podnikania alebo obvyklý pobyt: ......................................................

IČO, resp. dátum narodenia: ......................................................

Osoba oprávnená konať za subdodávateľa: ......................................................

- meno a priezvisko: ......................................................

- adresa pobytu: ......................................................

- dátum narodenia: ......................................................

- funkcia: ......................................................

Podiel plnenia zo zmluvy (špecifikácia, percentuálny a finančný rozsah):

.............................................................................................................................................................................................................................................................................................................................................................................................................................................

*Ak úspešný uchádzač nemá v úmysle zadať časti plnenia predmetu zmluvy subdodávateľom túto skutočnosť uvedie. Ak úspešný uchádzač predpokladá pri plnení predmetu zmluvy viac subdodávateľov, použije odsek toľkokrát, koľko subdodávateľov predpokladá.*

Zhotoviteľ vyhlasuje, že mu nie sú známi žiadni ďalší subdodávatelia v zmysle ustanovení § 2 ods. 1 písm. a) bod 7 zákona č. 315/2016 Z.z. v platnom znení okrem vyššie uvedených.

V .......................... , dňa: ......................

**Za zhotoviteľa:**

Meno: .................................................

Funkcia: ..................................................

Podpis: ..................................................